26. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 45054/5/77 της 24 Αυγ./22 Σεπτ.  1977 (ΦΕΚ Β΄ 909) Περί εγκρίσεως υπ’ αριθ. πράξεως 975/1976 του Δ.Σ. του Ο.Λ.Π. περί των αρμοδίων εκδόσεως αδειών κυκλοφορίας. Έχοντες υπ’όψει τας διατάξεις του δια του Ν. 1630/51 κυρωθέντος υπ’ αριθ. 1559/50 Αναγκαστικού Νόμου, ως τροποποιηθείσαι και συμπληρωθείσαι δια μεταγενεστέρων νόμων ισχύουν σήμερον, αποφασίζομεν: Εγκρίνομεν την υπ’ αριθ. 975/1976 πράξιν του Διοικητικού Συμβουλίου του Οργανισμού Λιμένος Πειραιώς, ήτις έχει ως κατωτέρω:  «1.Εγκρίνει όπως το Κεντρικόν Λιμεναρχείον Πειραιώς, εκ παραλλήλου με τα εις την αποκλειστικήν αυτού δικαιοδοσίαν υπαγόμενα θέματα, εκδίδη κατά παραχώρησιν και τας αδείας κυκλοφορίας λέμβων (επιβατηγών, φορτηγών, συνεργείων κλπ. μηχανοκινήτων ή μη) των απασχολουμένων εντός της κατά Νόμον λιμενικής περιοχής ΟΛΠ και καθορίζη τους όρους εργασίας και αμοιβής, των εν αυταίς εργαζομένων δια σχετικών Κανονισμών και Τιμολογίων». 2.Δεν εγκρίνομεν τας λοιπάς παραγράφους της υπ’ αριθ. 975/1976 πράξεως του Διοικητικού Συμβουλίου του ΟΛΠ. 